আগেকার দিনে আপন সন্তানের তুলনায় দত্তক নেয়া সন্তানেরা বেশিমাত্রায় তার পালক বাবা-মায়ের প্রতি কৃতজ্ঞ থাকত। এতিমখানা বা রাস্তার পাশ থেকে কুড়িয়ে পাওয়া অথবা পথহারা পরিত্যক্ত কোনো বালক-বালিকাকে কোনো সহৃদয় মানুষ গ্রহণ করে লালন-পালন করলে সমাজে ধন্য ধন্য রব পড়ে যেত। আশ্রিত সন্তান সারাটি জীবন কৃতজ্ঞ মন নিয়ে তার আশ্রয়দাতা বাবা-মায়ের আনুগত্য ও সেবাযত্ন করত। অতীতের সেই প্রথা এখন আর নেই। ইদানীং আশ্রিত তারুণ্য কেন যেন তাদের ঐতিহ্য মাড়িয়ে ভয়ঙ্কর বেপরোয়া এবং অকৃতজ্ঞ আচরণ শুরু করেছে। পালিত সন্তান কর্তৃক বাবা-মাকে হত্যার বহু ঘটনা প্রায়ই পত্রপত্রিকায় শিরোনাম হয়ে দেশবাসীকে আতঙ্কিত করে তুলেছে।